ועדת הפנים ואיכות הסביבה, כנסת 18, פרוטוקול מספר 125, 2010-01-04 11:30

דוד אזולאי: אני פותח את ישיבת ועדת הפנים והגנת הסביבה.

דוד אזולאי: על סדר היום הצעת חוק לתיקון פקודת בתי הסוהר (מס' 39) (עובדים אזרחיים), התשס"ט-2008, והצעת חוק המשטרה (דין משמעתי, בירור קבילות שוטרים והוראות שונות) (תיקון מס' 6) (עובדים אזרחיים), התשס"ט-2008.

דוד אזולאי: הסיכום של הדיון הקודם היה שנקיים דיון רק כשנקבל את ההסכם הקיבוצי שיונח בפנינו.

דוד אזולאי: הייתי מבקש לדעת איפה העניין הזה עומד.

ליאורה שגיא: טיוטת ההסכם הקיבוצי הועברה הבוקר להסתדרות.

ליאורה שגיא: אני רוצה לתת מסגרת כללית לאיך אנחנו רואים את הדברים מבחינת ההתנהלות מכאן והלאה.

ליאורה שגיא: באופן כללי קיימים כללי חסינות לגבי טיוטות שהוחלפו במסגרת מו"מ.

ליאורה שגיא: אנחנו רוצים להתנהל מול ההסתדרות ולהתקדם בהסכם הקיבוצי.

ליאורה שגיא: הוועדה תקבל עותק של ההסכם הקיבוצי החתום.

ליאורה שגיא: בגלל כללי החיסיון אנחנו נעביר אך ורק את ההסכם החתום.

ליאורה שגיא: מה שאנחנו מבקשים מהוועדה זה להסמיך אותנו לקיים מו"מ עם ההסתדרות על-מנת להגיע להסכם קיבוצי.

ליאורה שגיא: השכר ותנאי העבודה של העובדים יהיו לפי המדינה או לפי ההסכם הקיבוצי החתום, אם וכאשר נגיע אליו.

יאיר אלגואי: אנחנו מחכים לטיוטה המון זמן.

יאיר אלגואי: הבוקר הודיעו לי שהם שלחו את זה במייל.

יאיר אלגואי: אני עדיין לא ראיתי.

יאיר אלגואי: הוצאנו בקשות בכתב ובעל-פה להזדרז על-מנת שנקבל.

יאיר אלגואי: מודיעים לי שהבוקר זה הגיע.

יאיר אלגואי: עדיין לא ראינו את זה.

יאיר אלגואי: אני מתאר לעצמי שהיום בצהריים נראה ונתחיל לעבוד על זה.

דוד אזולאי: רבותיי, הדיון האחרון שקיימנו כאן בוועדה היה ב-14 באוקטובר.

דוד אזולאי: לפני 3 חודשים קיימנו דיון וביקשנו.

דוד אזולאי: זה הנושא היחיד שביקשתי שיביאו את הטיוטה לוועדה, ליושב-ראש הוועדה או ליועצת המשפטית לוועדה על- מנת שנוכל להתקדם.

דוד אזולאי: עכשיו אני שומע שרק היום הוגשה טיוטה.

דוד אזולאי: אנחנו בזה נסיים את הדיון הזה.

דוד אזולאי: כשהצדדים יגבשו את הטיוטה נשוב לקיים את הדיון.

דוד אזולאי: תודה רבה, הישיבה נעולה.